CELEX: 32013R0426
Language: ro
Date: 2013-05-08 00:00:00
Title: Regulamentul (UE) nr. 426/2013 al Comisiei din 8 mai 2013 de adaptare a Regulamentelor (CE) nr. 1120/2009, (CE) nr. 1121/2009, (CE) nr. 1122/2009 în ceea ce privește punerea în aplicare a normelor privind plățile directe în Croația

9.5.2013   
            
            
               RO
            
            
               Jurnalul Oficial al Uniunii Europene
            
            
               L 127/17
            
         REGULAMENTUL (UE) NR. 426/2013 AL COMISIEI
   din 8 mai 2013
   de adaptare a Regulamentelor (CE) nr. 1120/2009, (CE) nr. 1121/2009, (CE) nr. 1122/2009 în ceea ce privește punerea în aplicare a normelor privind plățile directe în Croația
   COMISIA EUROPEANĂ,
   având în vedere Tratatul de aderare a Croației, în special articolul 3 alineatul (4),
   având în vedere actul de aderare a Croației, în special articolul 50,
   întrucât:
   
               (1)
            
            
               Croația ar trebui să adere la Uniunea Europeană la data de 1 iulie 2013.
            
         
               (2)
            
            
               În conformitate cu secțiunea 4.III din anexa V la Actul de aderare, rambursarea plăților directe acordate agricultorilor din Croația pentru anul calendaristic 2013 este condiționată de aplicarea de către Croația, înainte de aderare, a unor norme identice cu cele stabilite pentru astfel de plăți directe în regulamentele relevante ale Consiliului și ale Comisiei. Croația a decis să aplice schema de plată unică după aderarea sa. Prin urmare, anul 2013 va fi primul an de punere în aplicare a schemei respective în Croația în conformitate cu titlul III capitolul 3 din Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (1).
            
         
               (3)
            
            
               În Croația, dispozițiile privind reținerile din vânzarea de drepturi la plată ar trebui să fie aceleași cu cele aplicate de alte state membre care au o regionalizare a schemei de plată unică.
            
         
               (4)
            
            
               În conformitate cu articolul 57 alineatul (2) din Regulamentul (CE) nr. 73/2009 coroborat cu articolul 21 din Regulamentul (CE) nr. 1120/2009 al Comisiei din 29 octombrie 2009 de stabilire a normelor de aplicare a schemei de plată unică prevăzută în titlul III din Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori (2), noile state membre care aplică schema de plată unică pot utiliza rezerva națională pentru a aloca drepturi la plată sau pot majora valoarea drepturilor la plată, atunci când agricultorii au făcut investiții în sectoarele supuse unei integrări complete sau parțiale a ajutoarelor cuplate în schema de plată unică. Perioada de referință de care trebuie să se țină seama pentru astfel de investiții a fost legată de anul integrării sectorului respectiv, așa cum s-a hotărât de către statul membru. Aceleași prevederi privind investițiile ar trebui să se aplice în cazul Croației, deoarece Croația a pus în aplicare ajutoarele cuplate în anumite sectoare care sunt supuse integrării în schema de plată unică decuplată. Prin urmare, este bine să se stabilească un termen limită până la care trebuie finalizate investițiile în Croația pentru a putea fi luate în considerare în sensul articolului 21 alineatul (1) din Regulamentul (CE) nr. 1120/2009.
            
         
               (5)
            
            
               Capitolul 2 din Regulamentul (CE) nr. 1120/2009 stabilește norme de punere în aplicare a schemei de plată unică în noile state membre care au aplicat schema de plată unică pe suprafață. Capitolul respectiv ar trebui să se aplice și Croației deoarece aceasta a decis să aplice schema de plată unică începând cu data de aderare.
            
         
               (6)
            
            
               Anexa III la Regulamentul (CE) nr. 1121/2009 al Comisiei din 29 octombrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește schemele de ajutor pentru fermieri prevăzute în titlurile IV și V din regulamentul respectiv (3) definește regiunile eligibile pentru primirea primei pentru capre, iar anexa V stabilește randamentul mediu de lapte menționat la articolul 63 din regulamentul respectiv. Prin scrisoarea din 14 septembrie 2012, Croația a comunicat Comisiei informații relevante care trebuie să fie incluse în aceste anexe.
            
         
               (7)
            
            
               Articolul 3 din Regulamentul (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol (4) definește modul în care se va stabili raportul de referință pentru menținerea terenurilor destinate pășunilor permanente la nivel de stat membru în sensul articolului 6 alineatul (2) din Regulamentul (CE) nr. 73/2009. În acest context, este bine să se țină seama de aderarea Croației.
            
         
               (8)
            
            
               În conformitate cu articolul 57a din Regulamentul (CE) nr. 73/2009, Croația trebuie să creeze o rezervă națională specială pentru deminare din care se vor aloca drepturile la plată pentru zonele deminate. Normele prevăzute în Regulamentul (CE) nr. 1122/2009 în materie de identificare și înregistrare a drepturilor la plată, precum și cele referitoare la cererile de alocare a unor drepturi la plată ar trebui să acopere și drepturile la plată pentru zonele deminate.
            
         
               (9)
            
            
               Prin urmare, Regulamentele (CE) nr. 1120/2009, (CE) nr. 1121/2009 și (CE) nr. 1122/2009 ar trebui adaptate în consecință,
            
         ADOPTĂ PREZENTUL REGULAMENT:
   Articolul 1
   Adaptarea Regulamentului (CE) nr. 1120/2009
   Regulamentul (CE) nr. 1120/2009 se modifică după cum urmează:
   
               1.
            
            
               La articolul 16 alineatul (3), se adaugă următorul paragraf:
               „În cazul Croației, procentajul de reducere prevăzut la alineatele (1) și (2) din prezentul articol se aplică, după deducerea din valoarea drepturilor la plată a unui prag egal cu valoarea unitară calculează în conformitate cu articolul 59 alineatul (1) din Regulamentul (CE) nr. 73/2009.”
            
         
               2.
            
            
               La articolul 21 se adaugă următorul alineat (3):
               „(3)   În cazul Croației, alineatul (1) se aplică mutatis mutandis în ceea ce privește investițiile efectuate în sectoarele supuse integrării într-o schemă de plată unică, așa cum se aplică de către Croația începând din 2013. Se iau în considerare numai investițiile finalizate înainte de 1 ianuarie 2013.”
            
         
               3.
            
            
               În titlul III, denumirea capitolului 2 se înlocuiește cu următoarea denumire:
            
         
               4.
            
            
               La articolul 28, alineatul (1) se înlocuiește cu următorul text:
               „(1)   În afară de cazul în care se prevede altfel în prezentul capitol, prezentul regulament se aplică noilor state membre care au aplicat schema de plată unică pe suprafață și Croației.”
            
         Articolul 2
   Adaptarea Regulamentului (CE) nr. 1121/2009
   Regulamentul (CE) nr. 1121/2009 se modifică după cum urmează:
   
               1.
            
            
               Anexa III se înlocuiește cu următorul text:
               
                  „ANEXA III
                  
                     ZONE ELIGIBILE PENTRU PRIMA PENTRU CAPRE
                  
                  
                              1.
                           
                           
                              Bulgaria: întreg teritoriul țării
                           
                        
                              2.
                           
                           
                              Croația: întreg teritoriul țării
                           
                        
                              3.
                           
                           
                              Cipru: întreg teritoriul țării
                           
                        
                              4.
                           
                           
                              Portugalia: întreg teritoriul țării, cu excepția Insulelor Azore
                           
                        
                              5.
                           
                           
                              Slovenia: întreg teritoriul țării
                           
                        
                              6.
                           
                           
                              Slovacia: toate zonele de munte, în sensul articolului 18 din Regulamentul (CE) nr. 1257/1999”
                           
                        
            
         
               2.
            
            
               În anexa V, se introduce următorul rând după Franța:
               
                           „Croația
                        
                        
                           5 571”.
                        
                     
         Articolul 3
   Adaptarea Regulamentului (CE) nr. 1122/2009
   Regulamentul (CE) nr. 1122/2009 se modifică după cum urmează:
   
               1.
            
            
               La articolul 3, se introduce următorul alineat (7a):
               „(7a)   În cazul Croației, raportul de referință se stabilește după cum urmează:
               
                           (a)
                        
                        
                           terenurile destinate pășunilor permanente sunt terenurile pe care agricultorii le-au declarat ca atare în 2013 în conformitate cu articolul 13 alineatul (8) din prezentul regulament.
                           Se scad terenurile care erau pășuni permanente în 2013 și care au fost împădurite în conformitate cu articolul 6 alineatul (2) al treilea paragraf din Regulamentul (CE) nr. 73/2009;
                        
                     
                           (b)
                        
                        
                           suprafața agricolă totală este suprafața agricolă totală declarată de agricultori în 2013.”
                        
                     
         
               2.
            
            
               La articolul 7 alineatul (1), litera (f) se înlocuiește cu următorul text:
               
                           „(f)
                        
                        
                           tipul de drept, mai ales drepturile speciale prevăzute de articolul 44 din Regulamentul (CE) nr. 73/2009, drepturile la plată din rezerva națională specială pentru deminare din Croația prevăzute la articolul 57a alineatul (10) din Regulamentul (CE) nr. 73/2009 și drepturile atribuite în conformitate cu articolul 68 alineatul (1) litera (c) din Regulamentul (CE) nr. 73/2009 și drepturile la plată care fac obiectul unei derogări conform articolului 64 alineatul (2) din Regulamentul (CE) nr. 73/2009;”
                        
                     
         
               3.
            
            
               La articolul 15, alineatul (1) se înlocuiește cu următorul text:
               „(1)   Cererile de alocare sau, după caz, de creștere a drepturilor la plată în cadrul schemei de plată unică sunt depuse până la o dată stabilită de către statele membre care nu trebuie să depășească data de 15 mai din primul an de aplicare a schemei de plată unică, de integrare a ajutorului cuplat, de aplicare a articolelor 46, 47 și 48 din Regulamentul (CE) nr. 73/2009 sau în anii de aplicare a articolelor 41, 57, 57a sau a articolului 68 alineatul (1) litera (c) din regulamentul respectiv. Cu toate acestea, Estonia, Letonia, Lituania, Finlanda și Suedia pot stabili o dată ulterioară care nu poate depăși data de 15 iunie.”
            
         Articolul 4
   Intrarea în vigoare
   Prezentul regulament intră în vigoare sub rezerva și la data intrării în vigoare a Tratatului de aderare a Croației.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 mai 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 30, 31.1.2009, p. 16.
   
      (2)  JO L 316, 2.12.2009, p. 1.
   
      (3)  JO L 316, 2.12.2009, p. 27.
   
      (4)  JO L 316, 2.12.2009, p. 65.